CELEX: 52009PC0414
Language: ro
Date: 2009-08-05
Title: Propunere de Decizie a Consiliului privind poziţia Comunităţii referitoare la regulamentul de procedură al Comitetului APE prevăzut de Acordul de parteneriat economic preliminar între Côte d'Ivoire, pe de o parte, şi Comunitatea Europeană şi statele sale membre, pe de altă parte

RO

RO        RO
 ---pagebreak---                      COMISIA COMUNITĂŢILOR EUROPENE

                                                    Bruxelles, 5.8.2009
                                                    COM(2009) 414 final

                                         Propunere de

                                 DECIZIE A CONSILIULUI

      privind poziția Comunității referitoare la regulamentul de procedură al Comitetului
     APE prevăzut de Acordul de parteneriat economic preliminar între Côte d'Ivoire, pe de
           o parte, și Comunitatea Europeană și statele sale membre, pe de altă parte

RO                                                                                           RO
 ---pagebreak---                                      EXPUNERE DE MOTIVE

     Acordul de parteneriat economic preliminar între Côte d'Ivoire, pe de o parte și Comunitatea
     Europeană și statele sale membre, pe de altă parte a fost semnat la 26 noiembrie iar aplicarea
     sa cu titlu provizoriu de către Côte d'Ivoire se așteaptă în curând.

     Articolul 73 din Acord instituie un Comitet APE care este responsabil pentru administrarea
     acordului și pentru realizarea tuturor sarcinilor menționate în acesta.

     Comitetul APE determină regulamentul care reglementează organizarea și funcționarea
     acestuia și, în contextul necesității de a asigura începerea rapidă a punerii în aplicare a
     acordului, regulamentul de procedură al Comitetului APE urmează să fie adoptat la prima
     reuniune a comitetului programată să aibă loc înainte de sfârșitul anului 2009.

RO                                                 2                                                  RO
 ---pagebreak---                                              Propunere de

                                        DECIZIE A CONSILIULUI

      privind poziția Comunității referitoare la regulamentul de procedură al Comitetului
     APE prevăzut de Acordul de parteneriat economic preliminar între Côte d'Ivoire, pe de
           o parte, și Comunitatea Europeană și statele sale membre, pe de altă parte

     CONSILIUL UNIUNII EUROPENE,

     având în vedere Tratatul de instituire a Comunității Europene, în special articolul 300
     alineatul (2) al doilea paragraf,

     având în vedere Decizia Consiliului privind semnarea și aplicarea cu titlu provizoriu a
     Acordului de parteneriat economic preliminar între Côte d'Ivoire, pe de o parte și Comunitatea
     Europeană și statele sale membre, pe de altă parte1,

     având în vedere propunerea Comisiei2,

     întrucât:

     (1)    Acordul de parteneriat economic preliminar între Côte d'Ivoire, pe de o parte și
            Comunitatea Europeană și statele membre ale acesteia, pe de altă parte, a fost semnat
            la 26 noiembrie 2008.

     (2)    Articolul 73 din Acordul menționat instituie un Comitet APE responsabil pentru
            administrarea acordului și pentru realizarea tuturor sarcinilor menționate în acesta.

     (3)    Articolul 73 prevede reglementarea organizării și funcționării regulamentului de către
            Comitetul APE.

     (4)    Comunitatea determină poziția care urmează a fi luată în ceea ce privește adoptarea
            regulamentului de procedură pentru Comitetul APE,

     DECIDE:

                                              Articol unic

     Poziția Comunității în vederea adoptării unei decizii a Comitetului APE prevăzută de Acordul
     de parteneriat economic preliminar între Côte d'Ivoire, pe de o parte și Comunitatea
     Europeană și statele sale membre, pe de altă parte privind regulamentul de procedură se
     bazează pe proiectul de decizie al Comitetului APE anexat la prezenta decizie.

     1
             JO L 59, 3.3.2009, p. 3.
     2
             JO

RO                                                 3                                                  RO
 ---pagebreak---      Adoptată la Bruxelles,

                              Pentru Consiliu,
                              Preşedintele

RO                              4                RO
 ---pagebreak---                                                 ANEXĂ

                         DECIZIA NR. …/2009 A COMITETULUI APE
      instituit prin Acordul de parteneriat economic preliminar între Côte d'Ivoire, pe de o
     parte și Comunitatea Europeană și statele membre ale acesteia, pe de altă parte, privind
                    adoptarea regulamentului de procedură al Comitetului APE

     COMITETUL APE,

     având în vedere Acordul de parteneriat economic preliminar între Côte d'Ivoire, pe de o parte
     și Comunitatea Europeană și statele sale membre, pe de altă parte (denumit în continuare
     „acordul”), semnat la Abidjan, la 26 noiembrie 2008, în special articolul 73,

     întrucât:

     Acordul prevede stabilirea de către Comitetul APE a propriului regulament de organizare și
     funcționare.

     DECIDE:

                                               Articolul 1

     Regulamentul de procedură al Comitetului APE este instituit așa cum s-a stabilit în anexa I.

                                               Articolul 2

     Prezenta decizie intră în vigoare la ….

     Adoptată la,

RO                                                 5                                                 RO
 ---pagebreak---                                                  ANEXA I

                  REGULAMENTUL DE PROCEDURĂ AL COMITETULUI APE

          instituit de Acordul de parteneriat economic preliminar între Côte d'Ivoire, pe de o
            parte, și Comunitatea Europeană și statele membre ale acesteia, pe de altă parte

                                                Articolul 1

                                       Componență și președinție

     1.        Comitetul APE este compus, pe de o parte, din reprezentanți ai membrilor
               Consiliului Uniunii Europene și ai Comisiei, iar, pe de altă parte, din reprezentanți ai
               Côte d'Ivoire, care pot fi miniștri sau înalți funcționari.

     2.        Trimiterea la „părți” din regulamentul de procedură este în conformitate cu definiția
               prevăzută la articolul 72 din acord.

     3.        Președinția Comitetului APE este deținută prin rotație, pentru o perioadă de 12 luni,
               de către un reprezentant al Comisiei Europene și de un reprezentant al Côte d'Ivoire.
               Prima perioadă a președinției începe la data primei reuniuni a Comitetului APE al
               acordului și se încheie la 31 decembrie în anul următor. Președinția Comitetului APE
               este asigurată întâi de un reprezentant al Côte d'Ivoire.

     4.        Reprezentanții Comisiei Uniunii Economice și Monetare a Africii de Vest (UEMAO)
               și ai Comisiei Comunității Economice a Statelor Vest-Africane (ECOWAS) ar putea
               fi invitați să participe la reuniunile Comitetului APE. Părțile pot decide să invite, ad
               hoc, observatori suplimentari.

                                                Articolul 2

                                                 Reuniuni

     1.        Comitetul APE se reunește la intervale regulate care nu depășesc doi ani și va
               organiza reuniuni extraordinare, ori de câte ori circumstanțele o impun, cu acordul
               părților.

     2.        Data și locul fiecărei sesiuni a Comitetului APE se stabilesc de comun acord de către
               ambele părți.

     3.        Reuniunile Comitetului APE sunt convocate de către secretarul Comitetului APE.

                                                Articolul 3

                                                 Delegații

     Înaintea fiecărei reuniuni, președinția Comitetului APE este informată despre componența
     prevăzută a delegațiilor Côte d'Ivoire și ale părții CE.

RO                                                   6                                                    RO
 ---pagebreak---                                               Articolul 4

                                              Secretariat

     Funcționari ai Comisiei Europene și ai Côte d'Ivoire asigură, prin rotație, pentru perioade de
     12 luni, funcția de secretar al Comitetului APE. Aceste perioade coincid cu deținerea
     președinției Comitetului APE de către partea CE și, respectiv, de către Côte d'Ivoire.

                                              Articolul 5

                                              Documente

     În cazul în care deliberările Comitetului APE se întemeiază pe documente justificative scrise,
     secretarul numerotează și difuzează aceste documente ca documente ale Comitetului APE.

                                              Articolul 6

                                            Corespondență

     1.      Toată corespondența adresată Comitetului APE este direcționată către secretarul
             Comitetului APE.

     2.      Secretarul asigură transmiterea corespondenței adresate Comitetului APE către
             președinția Comitetului și, atunci când este cazul, difuzarea sa ca documente
             menționate la articolul 5 din prezentul regulament de procedură către corespondenții
             părților prevăzuți la articolul 73 din acord.

     3.      Secretarul trimite corespondenților părților corespondența din partea președinției
             Comitetului APE și, atunci când este cazul, o difuzează ca documente menționate la
             articolul 5 din prezentul regulament de procedură.

                                              Articolul 7

                                     Ordinea de zi a reuniunilor

     1.      Secretarul Comitetului APE stabilește o ordine de zi provizorie pentru fiecare
             reuniune, pe baza propunerilor făcute de către părți. Secretarul Comitetului APE
             transmite ordinea de zi corespondenților părților cu cel puțin cincisprezece zile
             înainte de începerea reuniunii.

     2.      Ordinea de zi provizorie include punctele pentru care s-a primit o cerere de includere
             de către secretar cel târziu cu 21 de zile înainte de începutul reuniunii, aceste puncte
             nefiind incluse pe ordinea de zi provizorie decât în cazul în care documentele
             justificative relevante au fost primite de secretar până cel târziu la data trimiterii
             ordinii de zi provizorii.

     3.      Comitetul APE adoptă ordinea de zi la începutul fiecărei reuniuni. Un punct care nu
             figurează pe ordinea de zi provizorie poate fi înscris pe ordinea de zi în cazul în care
             părțile convin astfel.

RO                                                 7                                                    RO
 ---pagebreak---      4.   Președinția Comitetului APE poate invita, în cazul în care părțile sunt de acord,
          experți care să participe la reuniunile sale, pentru a prezenta informații pe teme
          specifice.

     5.   Secretarul poate, de comun acord cu părțile, să reducă termenul indicat la alineatul
          (1), pentru a lua în considerare cerințele unui caz particular.

                                           Articolul 8

                                         Proces-verbal

     1.   Secretarul întocmește, cât de curând posibil, un proiect de proces-verbal pentru
          fiecare reuniune.

     2.   Procesul-verbal rezumă, ca o regulă generală, fiecare punct al ordinii de zi,
          specificând, unde este cazul:

          (a)   toate documentele prezentate Comitetului APE;

          (b)   orice declarație a cărei înscriere a fost cerută de către un membru al
                Comitetului APE;

          (c)   deciziile luate, recomandările făcute, declarațiile convenite și concluziile
                adoptate cu privire la puncte specifice.

     3.   Procesul-verbal include, de asemenea, o listă a persoanelor care au participat la
          Comitetul APE, precum și o listă a membrilor delegațiilor care îi însoțesc.

     4.   Procesul-verbal este aprobat în scris de ambele părți în termen de două luni de la data
          reuniunii. După ce a fost aprobat, secretarul semnează două copii ale procesului-
          verbal și fiecare din părți primește un original al acestor documente autentice.

                                           Articolul 9

                                             Decizii

     1.   Comitetul APE își adoptă deciziile prin consens.

     2.   Comitetul APE poate decide să prezinte orice problemă generală de interes comun
          pentru ACP și CE, apărută în cadrul acordului, Consiliului de Miniștri ACP-CE,
          astfel cum a fost definit la articolul 15 din Acordul de la Cotonou.

     3.   Între reuniuni, Comitetul APE poate adopta decizii prin procedură scrisă în cazul în
          care ambele părți convin astfel. O procedură scrisă este alcătuită dintr-un schimb de
          note între părți.

     4.   Deciziile Comitetului APE se intitulează „Decizia” urmată de un număr de ordine, de
          data adoptării și de o descriere a obiectului lor. Fiecare decizie prevede data intrării
          sale în vigoare.

RO                                              8                                                    RO
 ---pagebreak---      5.   Deciziile adoptate de Comitetul APE sunt autentificate de către un reprezentant al
          Comisiei Europene în numele părții CE și de către un reprezentant al Côte d'Ivoire.

     6.   Deciziile se adresează părților ca documente ale Comitetului APE.

                                          Articolul 10

                                          Publicitate

     1.   Cu excepția unei decizii contrare, reuniunile Comitetului APE nu sunt publice.

     2.   Fiecare dintre părți poate decide publicarea deciziilor Comitetului APE, în propria sa
          publicație oficială.

                                          Articolul 11

                                       Regim lingvistic

     1.   Limba de lucru a Comitetului APE este limba oficială comună a părților.

     2.   Comitetul APE își bazează deliberările și adoptă decizii pe baza documentației și a
          propunerilor pregătite în limba menționată la alineatul (1).

                                          Articolul 12

                                           Cheltuieli

     1.   Fiecare parte suportă orice cheltuieli rezultate în urma participării la reuniunile
          Comitetului APE, atât privind cheltuielile cu personalul, călătoria și șederea, cât și
          cheltuielile poștale și de telecomunicații.

     2.   Cheltuielile privind organizarea reuniunilor și reproducerea documentelor sunt
          suportate de partea care găzduiește reuniunea.

     3.   Cheltuielile privind prestarea de servicii de interpretare în cadrul reuniunilor și
          traducerea documentelor sunt suportate de partea care găzduiește reuniunea.
          Cheltuielile privind prestarea de servicii de interpretare și de traducere a
          documentelor în sau din alte limbi oficiale ale Uniunii Europene sunt suportate de
          partea CE.

RO                                             9                                                   RO
 ---pagebreak---           FIȘĂ FINANCIARĂ LEGISLATIVĂ PENTRU PROPUNERILE CU IMPLICAȚII
                      BUGETARE STRICT LIMITATE LA VENITURI

     1.       TITLUL PROPUNERII:

              Decizia Consiliului privind poziția Comunității referitoare la regulamentul de
              procedură al Comitetului APE prevăzut de Acordul de parteneriat economic
              preliminar între Côte d'Ivoire, pe de o parte și Comunitatea Europeană și statele sale
              membre, pe de altă parte.

     2.       LINII BUGETARE:

              Capitolul și articolul: resurse administrative ale Comisiei pentru a acoperi costurile
              interpretării și ale întrunirii.

              Suma înscrisă în buget pentru exercițiul financiar în cauză: în caz de necesități
              neprevăzute, ar putea fi alocate resurse din următoarele linii bugetare:

              20.02.01 – Relații comerciale externe, inclusiv accesul pe piețele din țările terțe

              20.01.02.11.00.02.40 – Reuniuni care nu implică decât persoanele din cadrul
              Comisiei (interni)/conferințe

     3.       IMPLICAȚII FINANCIARE

              X       Propunerea nu are implicații financiare

                      Propunerea nu are implicații financiare asupra cheltuielilor, dar are implicații
                      financiare asupra veniturilor — efectul este următorul:

                                                                                (milioane EUR cu o zecimală)

     Linie bugetară                   Venituri3                 perioadă de 12 luni             [Anul n]
                                                                    începând cu
                                                                     zz/ll/aaaa

     Articolul …

     3
             În ceea ce privește resursele proprii tradiționale (taxe agricole, cotizații pentru zahăr, taxe vamale),
             sumele indicate trebuie să fie sume nete, și anume sume brute după deducerea a 25 % reprezentând
             cheltuieli de taxare.

RO                                                         10                                                           RO
 ---pagebreak---      Articolul …

                               Situația după acțiune

                      [n+1]       [n+2]         [n+3]   [n+4]   [n+5]

     Articolul …

     Articolul …

     4.      MĂSURI ANTIFRAUDĂ

     5.      ALTE OBSERVAȚII

RO                                        11                            RO